25 ຄົນເສຍຊີວິດ ຍ້ອນໄພທຳມະຊາດ ຢູ່ຟີລິບປິນ
ມີ 25 ຄົນເສຍຊີວິດ ແລະອີກຫຼາຍໆພັນຄົນ ໄດ້ຮັບຜົນກະທົບ ຈາກໄພນໍ້າຖ້ວມ ແລະດິນຖະຫຼົ່ມ ຢູ່ຟີລິບປິນ
ເຈົ້າໜ້າທີ່ຟີລິບປິນກ່າວວ່າ ມີ 25 ຄົນເສຍຊີວິດ ຍ້ອນໄພນໍ້າ ຖ້ວມແລະດິນຖະຫຼົ່ມຢູ່ໃນຫຼາຍ ເຂດຂອງປະເທດ ລາຍງານສະບັບນຶ່ງ ທີ່ນຳອອກ ເຜີຍແຜ່ ໂດຍອົງການຄຸ້ມຄອງ ໄພພິບັດແຫ່ງຊາດຂອງຟີລິບປິນ ໃນວັນພຸດມື້ນີ້ແຈ້ງວ່າ ມີຫຼາຍກວ່າ 85,000 ຄອບຄົວຫຼື ເກືອບ 450,000 ຄົນໄດ້ຮັບຜົນກະທົບຢູ່ໃນຫຼາຍໆເຂດ ອັນເປັນຜົນເນື່ອງມາຈາກຝົນຕົກ ໜັກເປັນເວລາຫຼາຍມື້ ນັບແຕ່ທ້າຍເດືອນທັນວາເປັນຕົ້ນມາ ອົງການຄຸ້ມຄອງໄພພິບັດແຫ່ງຊາດຂອງຟີລິບປິນເວົ້າວ່າຜູ້ເຄາະຮ້າຍສ່ວນໃຫຍ່ແມ່ນເສຍຊີ ວິດຍ້ອນຕາຍດຶກນໍ້າ ຫຼືຈົມນໍ້າຕາຍ ແລະຢ່າງນ້ອຍ 5 ຄົນເສຍຊີວິດ ຍ້ອນດິນຖະຫຼົ່ມ ພວກພະຍາກອນອາກາດເວົ້າວ່າຝົນຍັງຈະຕົກຕື່ມອີກໄປຈົນໝົດອາທິດຊຶ່ງເຮັດໃຫ້ມີຄວາມ ສ່ຽງເພີ່ມຂຶ້ນໃນການທີ່ຈະເກີດໄພນໍ້າຖ້ວມແລະດິນຖະຫຼົ່ມຕື່ມ